CELEX: 62021CN0587
Language: mt
Date: 2021-09-23 00:00:00
Title: Kawża C-587/21 P: Appell ippreżentat fit-23 ta’ Settembru 2021 minn DD mis-sentenza mogħtija mill-Qorti Ġenerali (ir-Raba’ Awla) fl-14 ta’ Lulju 2021 fil-Kawża T-632/19, DD vs FRA

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/8
            
         
      Appell ippreżentat fit-23 ta’ Settembru 2021 minn DD mis-sentenza mogħtija mill-Qorti Ġenerali (ir-Raba’ Awla) fl-14 ta’ Lulju 2021 fil-Kawża T-632/19, DD vs FRA
      (Kawża C-587/21 P)
      (2022/C 37/13)
      Lingwa tal-kawża: l-Ingliż
      
         Partijiet
      
      
         Appellant: DD (rappreżentant: N. Lorenz, Rechtsanwältin)
      
         Parti oħra fil-proċedura: Aġenzija tal-Unjoni Ewropea għad-Drittijiet Fundamentali
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata kollha kemm hi,
               
            
                  —
               
               
                  konsegwentement,
                  
                              —
                           
                           
                              tannulla d-deċiżjoni tad-direttur tal-Aġenzija tal-Unjoni Ewropea għad-Drittijiet Fundamentali (FRA) tad-19 ta’ Novembru 2018, li tiċħad it-talba tal-appellant taħt l-Artikolu 90(1) tar-Regolamenti tal-Persunal;
                           
                        
                              —
                           
                           
                              jekk ikun meħtieġ, tannulla d-deċiżjoni tad-direttur tal-FRA tat-12 ta’ Ġunju 2018, riċevuta fit-13 ta’ Ġunju 2018, li tiċħad l-ilment taħt l-Artikolu 90(2) tar-Regolamenti tal-Persunal, diretta mill-appellant kontra d-deċiżjoni msemmija hawn fuq tad-19 ta’ Novembru 2019;
                           
                        
                              —
                           
                           
                              tagħti lill-appellant kumpens għad-dannu morali li huwa sofra, kif iddettaljat f’dan l-appell, stmat ex aequo et bono għal EUR 100 000;
                           
                        
                              —
                           
                           
                              tikkundanna lill-FRA għall-ispejjeż kollha.
                           
                        
            
         Aggravji u argumenti prinċipali
      
      Żball ta’ liġi u żnaturament tal-provi rigward l-espożizzjoni tal-fatti.
      Żball ta’ liġi u ksur tal-prinċipju ta’ ċertezza legali rigward l-ewwel kap ta’ illegalità.
      Żball ta’ liġi, ksur tal-awtorità ta’ res judicata, motivazzjoni insuffiċjenti, nuqqas ta’ teħid ta’ deċiżjoni fuq kap ta’ talbiet tal-appellant, żnaturament tal-provi rigward it-tieni kap ta’ illegalità.
      Żball ta’ liġi, żball manifest ta’ evalwazzjoni u motivazzjoni insuffiċjenti rigward it-tielet kap ta’ illegalità.
      Żball ta’ liġi, żnaturament tal-provi, żball manifest ta’ evalwazzjoni, aggravju bbażat fuq il-fatt li l-Qorti Ġenerali aġixxiet ultra vires u ultra petita, aggravju bbażat fuq il-fatt li l-Qorti Ġenerali ċaħdet b’mod żbaljat l-offerta tal-appellant li jipproduċi fuq talba dokument li kien rilevanti għall-kawża u motivazzjoni insuffiċjenti rigward ir-raba’ kap ta’ illegalità.
      Żball ta’ liġi, motivazzjoni insuffiċjenti, klassifikazzjoni ġuridika żbaljata tal-fatti, żnaturament tal-provi u żball manifest ta’ evalwazzjoni rigward il-ħames kap ta’ illegalità.
      Żball ta’ liġi, żnaturament tal-provi, nuqqas ta’ teħid ta’ deċiżjoni fuq kap ta’ talbiet tal-appellant, klassifikazzjoni ġuridika żbaljata, aggravju bbażat fuq il-fatt li l-Qorti Ġenerali aġixxiet ultra petita, aggravju bbażat fuq il-fatt li l-Qorti Ġenerali ċaħdet b’mod żbaljat it-talba tal-appellant li tordna l-produzzjoni ta’ dokument rilevanti għall-kawża, eżami mhux komplet tat-talba u aggravju bbażat fuq fastidju invokat mill-appellant rigward is-sitt kap ta’ illegalità.
      Żball ta’ liġi rigward is-sezzjoni dwar ir-realtà tad-dannu allegat u ta’ rabta ta’ kawżalità.